el el el el el el el el en ru el ru el el el el el el el el el el nl el el en el el en el el en el el en el el en el el en el el el el el en de en de el el el el pl el el el el el el el el
Το American Ballet Theatre, o διάσημος θίασος μπαλέτου της Νέας Υόρκης, θα παρουσιάσει μια σεζόν χορού για το κοινό και τους θαυμαστές του σε όλο τον κόσμο με τίτλο American Ballet Theatre OffStage: A 2020 Virtual Season. Η Metropolitan Opera συνεχίζει τις διαδικτυακές μεταδόσεις κορυφαίων παραστάσεων μεταφέροντας την τέχνη του American Ballet Theatre σε κάθε σπίτι.
Στο πλαίσιο της 80ης επετείου του διάσημου θιάσου μπαλέτου της Αμερικής έχει προγραμματιστεί μια ανοιξιάτικη διαδικτυακή σεζόν χορού με κορυφαίες παραστάσεις, συζητήσεις με καλλιτέχνες, μαθήματα μπαλέτου και άλλες δραστηριότητες που θα παρουσιαστούν μέσω διαδικτύου από 11 Μαΐου έως 4 Ιουλίου 2020. Το πρόγραμμα American Ballet Theatre OffStage θα είναι διαθέσιμο στην επίσημη ιστοσελίδα του American Ballet Theatre (www.abt.org), στο κανάλι του ABT στο Youtube και στους λογαριασμούς του ABT σε facebook, instagram και twitter (@ABTOfficial Instagram, @ABTSchool Instagram, @ABTStudioCo Instagram, ABT Facebook, ABT Twitter).
ABT Met Memory with Alexandre Hammoudi
Ο σολίστ του ABT Alexandre Hammoudi, ο οποίος έχει χορέψει τους ρόλους του Tybalt και του Romeo στο μπαλέτο Romeo και Juliet, θα μοιραστεί τις αγαπημένες του αναμνήσεις από τη σεζόν στη Met.
Guest Artist Spotlight on Natalia Osipova
Η πρίμα μπαλαρίνα και guest artist στο American Ballet Theatre, Natalia Osipova θα ξανασυναντηθεί με τον κορυφαίο χορευτή του American Ballet Theatre, David Hallberg για μια ξεχωριστή παράσταση Romeo and Juliet αυτή τη σεζόν.
Debut Deferred Feature on Cassandra Trenary
Η σολίστ του ABT Cassandra Trenary είχε κάνει πρόβες για το ρόλο της Juliet για την πρεμιέρα της στο Φεστιβάλ του Αμπού Ντάμπι και το ντεμπούτο της στη Νέα Υόρκη στη Μητροπολιτική Όπερα.
ABT@80: A Fond Look Back with ABT's First Romeo
Το μπαλέτο Romeo and Juliet του Kenneth MacMillan έκανε πρεμιέρα με το ABT το 1985, με πρωταγωνιστές τους χορευτές Leslie Browne και Robert La Fosse. Δείτε ένα απόσπασμα για τον La Fosse, πρώην κορυφαίο χορευτή και σημερινό μέλος της σχολής στο ABT Jacqueline Kennedy Onassis School.
ABT Classics as Ballet Classes: Romeo and Juliet with Devon Teuscher and Cory Stearns
Οι κορυφαίοι χορευτές του ABT, Devon Teuscher και Cory Stearns παρουσιάζουν δωρεάν μάθημα μπαλέτου εμπνευσμένου από το μπαλέτο Romeo and Juliet.
ABT Weekend Talk Series: Misty Copeland and Calvin Royal III with Susan Fales-Hill
Η κορυφαία χορεύτρια του ABT, Misty Copeland και ο σολίστ Calvin Royal III είχαν προγραμματιστεί να χορέψουν μαζί στο μπαλέτο Romeo και Juliet αυτή τη σεζόν. Θα συζητήσουν για τους εμβληματικούς ρόλους και τη σημασία αυτής της παράστασης με την ABT Trustee, Susan Fales-Hill.
Hair and Makeup Feature: Styling the Harlot Wigs
Η Rena Most και η Jill Haley της ομάδας μακιγιάζ του ΑΒΤ μοιράζονται μυστικά για το στυλ των μοναδικών περουκών για τον ρόλο του Harlot στο Romeo και την Juliet.
Παρακολουθήστε το πρόγραμμα στα social media του American Ballet Theatre και στο κανάλι του American Ballet Theatre στο Youtube (https://www.youtube.com/user/ABTBalletTheatre).
Δείτε παρακάτω το πρώτο video
Με πληροφορίες από: abt.org
Περισσότερα σε αυτή την κατηγορία: « Κρατικό Μπαλέτο της Βαυαρίας: Αποσπάσματα από τα μπαλέτα Jewels, Spartacus και Sleeping Beauty μέσω livestream New York City Ballet: Το μπαλέτο Donizetti Variations του George Balanchine σε online προβολή »